b'\n_START_ARTICLE_\nZenonas Rokus Rudzikas\n_START_SECTION_\nBiografija\n_START_PARAGRAPH_\nMok\xc4\x97si Vaine\xc5\xbeerio ir Kap\xc4\x8diamies\xc4\x8dio mokyklose. 1951\xe2\x80\x931957\xc2\xa0m. su t\xc4\x97vais buvo i\xc5\xa1tremtas \xc4\xaf Sibir\xc4\x85. 1957\xc2\xa0m. Asine (Tomsko sritis) aukso medaliu baig\xc4\x97 vidurin\xc4\x99 mokykl\xc4\x85. 1962\xc2\xa0m. su pagyrimu baig\xc4\x97 Vilniaus universiteto Fizikos fakultet\xc4\x85. 1962\xe2\x80\x931977\xc2\xa0m. dirbo Fizikos ir matematikos institute. 1972\xc2\xa0m. fizikos ir matematikos moksl\xc5\xb3 daktaras.  1977\xe2\x80\x931985\xc2\xa0m. Fizikos instituto direktoriaus pavaduotojas ir atomo teorijos skyriaus vadovas, 1985\xe2\x80\x931989\xc2\xa0m. direktorius, 1981\xc2\xa0m. profesorius. Nuo 1994\xc2\xa0m. Lietuvos moksl\xc5\xb3 akademijos tikrasis narys, 2003\xe2\x80\x932009\xc2\xa0m. LMA prezidentas.  Palaidotas Antakalnio kapin\xc4\x97se.\n_START_SECTION_\nMokslin\xc4\x97 veikla\n_START_PARAGRAPH_\nSvarbiausi darbai i\xc5\xa1 teorin\xc4\x97s atom\xc5\xb3 spektroskopijos ir jos panaudojimo plazmos fizikoje ir astrofizikoje.'